
Comisia pentru buget,

finanţe şi bănci

Bucureşti,   19.05.2004

Nr. 327

AVIZ

asupra propunerii legislative privind acordarea de drepturi persoanelor care, începând cu 28 iunie 1940, au fost persecutate din motive politice de autorităţile sovietice în Basarabia şi Ţinutul Herţei şi care ulterior s-au repatriat în România, redevenind cetăţeni români
Cu adresa nr. P.l.-X 306 din 17.05.2004, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind acordarea de drepturi persoanelor care, începând cu 28 iunie 1940, au fost persecutate din motive politice de autorităţile sovietice în Basarabia şi Ţinutul Herţei şi care ulterior s-au repatriat în România, redevenind cetăţeni români.
In urma examinării, în şedinţa din data de 19.05.2004, Comisia, cu unanimitate de voturi, a hotărât respingerea deoarece fenomenul de depunere a cererilor în vederea acordării unor drepturi persoanelor sus menţionate, prevăzut de Ordonanţa Guvernului nr. 105/1999, cu modificările şi completările ulterioare, a fost prelungit de mai multe ori şi s-a împlinit la data de 31 decembrie 2003.

Potrivit dispoziţiilor art. 14 alin. (1) din Legea nr. 24/2000 privind normele de tehnică legislativă pentru elaborarea actelor normative, “În procesul de legiferare trebuie evitată instituirea aceloraşi reglementări în două sau mai multe acte normative.”

PREŞEDINTE,

Ovidiu Muşetescu
SECRETAR,

Dr. Daniel Ionescu

